
                                                                                              Jogszabállyal nem ellentétes                       
   







                                                                                       Dr. Szabó Tímea 

                                                                                       címzetes főjegyző
Tisztelt Képviselő-testület!
A zárszámadáshoz kapcsolódóan számot kell adni az előző évben a társulásnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával. 

2025. évben az alábbi ellenőrzések voltak Köveskál és Térsége Óvoda Társulásnál:
I.       A 2025. évi ellenőrzési ütemtervben elfogadottak alapján belső ellenőrzés keretében Köveskál és Térsége Óvoda Társulásnál szabályszerűségi ellenőrzés történt, az ellenőrzési programban meghatározottak szerint. Az ellenőrzést Kövessiné Müller Katalin belső ellenőr végezte. Az ellenőrzés tárgya, Köveskál és Térsége Óvoda Társulás 2025. évi költségvetés tervezésének vizsgálata, szabályszerűségi ellenőrzése.   A vizsgálat célja annak ellenőrzése, hogy a 2025. évi feladatok végrehajtásához javasolt előirányzatok az előírásokban megfogalmazottak, illetve a fenntartó által hozott döntések figyelembevételével lettek-e kialakítva, a tervezés során figyelemmel voltak-e a költségvetési törvény és egyéb jogszabályok előírásaira. Az ellenőrzés eltérést nem állapított meg.

II.       A 2025. évi ellenőrzési ütemtervben elfogadottak alapján belső ellenőrzés keretében Köveskáli Közös Fenntartású Napközi-Otthonos Óvodánál szabályszerűségi ellenőrzés történt, az ellenőrzési programban meghatározottak szerint. Az ellenőrzést Kövessiné Müller Katalin belső ellenőr végezte. Az ellenőrzés tárgya, Köveskáli Közös Fenntartású Napközi-Otthonos Óvoda pénzügyi-számviteli szabályszerűségi ellenőrzése.  A vizsgálat célja annak ellenőrzése, hogy a Társulás által fenntartott intézmény pénzügyi-számviteli tevékenysége megfelel-e a hatályos jogszabályi előírásoknak, rendelkeznek-e a kötelezően előírt számviteli szabályzatokkal, azok előírásai a gyakorlatban érvényesülnek-e, a bizonylatok alaki-tartalmi megfelelőssége biztosított-e. Az ellenőrzés eltérést nem állapított meg.

Határozati javaslat:

Köveskál és Térsége Óvoda Társulás

Társulási Tanács
…/2026. (…) HATÁROZATA

a 2025. évben Köveskál és Térsége Óvoda társulásnál végzett ellenőrzésekről szóló jelentésről

Köveskál és Térsége Óvoda Társulás Társulási Tanácsa a Társulásnál és az Óvodánál 2025-ben végzett ellenőrzésekről szóló jelentést tudomásul veszi, és elfogadja azt.

Köveskál, 2026. 05. 06.
                                                                                                     Györffy Szabolcs Zoltán
                                                                                                                 elnök
